Jump aréna v Bratislave
Viete, kde si môžete v Bratislave zaskákať tak, že sa vam až zatočí hlava? Objavili sme veľkorysý priestor určený práve na skákanie.
Viete, kde si môžete v Bratislave zaskákať tak, že sa vam až zatočí hlava? Objavili sme veľkorysý priestor určený práve na skákanie.
Toto miesto ponúka viacero atrakcií a spolu s nimi aj viacero možností ako sa na nich vyblázniť. Aréna sa nachádza v rovnakej budove a na rovnakom poschodí ako detské zábavné centrum KidsHouse. Zaparkujete vo vnútornej garáži (prvé tri hodiny parkovania sú zdarma). K dispozícii je aj kaviareň, ktorá je situovaná v galérii. Z nej môžete pohodlne sledovať ako sa vaše deti zabávajú. Môžete ich vidieť pri týchto aktivitách:
1. 27 pospájaných trampolín: tu si môžu vyskúšaj základné akrobatické prvky ako je odrazenie z kolien alebo zo sedu. Pre zvládnutie salta vzad môžu využiť naklonené trampolíny. Na nácvik náročnejších akrobatických prvkov môžu skúsiť penovú jamu.
2. Smečovanie: slam dunk contest: stačí sa poriadne odraziť a a zasmečovať. Šikmé trampolíny umožňujú smečovať aj z boku. Túto časť arény si obľúbia najmä tí, ktorí majú radi streetball či basketbal.
3. Vybíjaná - ultimate dodgeball: je to výborná zábava pre partiu priateľov alebo skupinu hráčov. Ide o to aby sa hráči loptou snažili zasiahnuť hráča súperovho tímu, a naopak vyhnúť sa jeho útokom. Využívať pri tom treba vlastnosti trampolíny.
4. Penová jama: odraziť sa z trampolíny, zažiť beztiažový stav a užiť si mäkký dopad. To všetko sa dá vďaka penovej jame. Je tiež ideálna na tréning pokročilých akrobatických trikov. Dopadnete ako do perinky vďaka mäkkým molitanovým kockám.
5. Skoky z veže do air bagu: adrenalín z voľného pádu. To je to, čo sa dá zažiť na tejto atrakcii. Veže sú vysoké od 2 do 2,5 metra. Po skoku dopadnete do vzduchom naplneného air bagu. Môžete si tak vyskúšať koordinovanie tela počas letu. Alternatívou skoku do air bagu z veže je skok z trampolíny.
6. Chôdza a skákanie na lane: tréning tejto disciplíny je tu maximálne bezpečný. Ak aj spadnete, dopadnete do penovej jamy s molitanovými kvádrami.
Tu nájdete praktické rady, ktoré sa vám môžu zísť predtým ako si sem prídete zaskákať.
Vstup pre deti:
deti do 7 rokov musia mať aktívny dozor dospelej osoby
deti od 11 - 15 rokov musia mať tiež dozor dospelej osoby (stačí neaktívny - nachádzate sa napr. v budove)
mládež nad 15 rokov môže byť bez dozoru dospelej osoby, ale mládežník musí predložiť občiansky preukaz, alebo iný doklad o totožnosti
Oslavy:
Jump Arena ponuka aj možnosť urobiť si oslavu či teambuilding. Párty spojené so skákaním na trampolínach, občerstvenie, animátor a zábava.